ประจำเดือนหมดประมาณ 23-24กพ ของเดือนก่อนค่ะ โดยมีเพศสัมพันธ์วันเว้นวันคือ 4 6 8 มีค ใส่ถุงยาง และเช็คถุงหลังจากใช้ตลอดค่ะ ช่วงระหว่างวันที่ไม่ได้มีเพศสัมพันธ์ก็มีน้ำสีขาวขุ่นเหนียวออกจากช่องคลอดทั้งสามวัน วันที่8 หลังจากสอดใส่ครั้งแรก มีน้ำขาวๆติดถุงยางจากการสอดใส่ หลังจากนั้นแฟนก็ใช้นิ้วสอดไปในช่องคลอดหลังจากทำภารกิจเสร็จ // ต่อมาวันที่ 9 ก็เช่นเดิมมีน้ำขาวขุ่นเหนียวออกมา และวันที่10 ก็มีเลือดเหมือนประจำเดือนออกมาค่ะ โดยมีอาการปวดหลัง และหน่วงท้องเล็กน้อยขณะพึ่งออกมา หลังจากนั้นก็ปกติ โดยลักษณะเป็นสีแดงกลางๆ และมีลิ่มเลือดนิดหน่อย แต่ไม่ได้มามากแบบเต็มแผ่นเหมือนประจำเดือนในวันแรก คือมันคาอยู่บริเวณปากช่องคลอดซะส่วนใหญ่ไม่ค่อยติดผ้าอนามัย พอวันถัดมาก็ยังมาอีกใส่ผ้าอนามัยแล้วแต่ก็ไม่ได้เยอะเช่นเคย ลักษณะก็คล้ายๆประจำเดือนช่วงใกล้หมดประจำเดือน กลิ่นก็เหมือนเลือดเสียค่ะ .. จึงอยากจะถามคุณว่า เลือดที่ออกมาคืออะไรเกี่ยวกับการตั้งครรภ์ไหม หรือประจำเดือนมาเร็วกว่าปกติ (ปกติแล้วเป็นคนที่ประจำเดือนมาไม่ตรง)และน้ำขาวขุ่นที่ออกมาคืออะไร ขอบค่ะ
สวัสดีค่ะ การมีเพศสัมพันธ์ ร่วมกับการคุมกำเนิดโดยการใช้ถุงยางอนามัย ถือว่าประสิทธิภาพค่อนข้างดีค่ะ แต่ก็ยังด้อยไปกว่าการใช้ยาคุมกำเนิด ยาฉีด ยาฝัง หรือห่วงอนามัย เนื่องจากยังมีโอกาสที่จะเกิดถุงยางอนามัย หลุด รั่ว หรือฉีกขาดได้ ที่จะเพิ่มโอกาสในการตั้งครรภ์ นอกจากนี้การที่มีสารคัดหลั่งอื่นๆจากฝ่ายชายออกมาในช่องคลอดฝ่ายหญิง ก็อาจทำให้มีการปนเปื้อนของอสุจิในปริมาณเล็กน้อยได้ค่ะทั้งนี้ ถ้ารอบเดือนฝ่ายหญิงมาไม่ค่อยสม่ำเสมอ การนับวันตกไข่จะค่อนข้างยากค่ะ ว่าช่วงไหนมีความเสี่ยงบ้าง จึงถือว่ามีความเสี่ยงทุกเมื่อ ท่ีอาจจะเกิดการตกไข่ได้ ทำให้มีความเสี่ยงในการตั้งครรภ์ได้ทุกเมื่อเรื่องการตรวจสอบการรั่วของถุงยาง คิดว่าค่อนข้างเป็นไปได้สูงค่ะ ว่าจะไม่มีการรั่วเกิดขึ้น และถ้ามั่นใจว่าไม่มีการซึมออกมาของน้ำอสุจิ หรือสารคัดหลั่งจากฝ่ายชาย น่าจะเป็นไปได้ว่าโอกาสการตั้งครรภ์ต่ำลงค่ะ แต่ถ้ามีเลือดออกผิดปกติเช่นนี้ ถ้านับจากวันที่มีเพศสัมพันธ์ไปอีก 4-6 สัปดาห์ ยังไม่มีประจำเดือนที่ปกติมา แนะนำให้ตรวจปัสสาวะเพื่อดูการตั้งครรภ์ร่วมด้วยค่ะแต่ถ้ากรณีที่มีตกขาวในปริมาณที่มากขึ้น หรือเลือดออก ที่เป็นไปได้อาจเกิดจากการติดเชื้อในช่องคลอด หรือมีการอักเสบของอุ้งเชิงกรานเกิดขึ้น หรือติ่งเนื้อที่ปากมดลูกได้ค่ะ ดังนั้น เเนะนำให้ไปตรวจภายในกับสูตินรีเเพทย์เพื่อหาสาเหตุค่ะ